হাবিবের সাথে গাওয়া কয়েকটা গান শুনে ন্যান্সির পাংখা হয়েছিলাম বছর আগে। দু'মাস আগে 'থার্ড পারসন সিংগুলার নম্বর' ছবিতে ন্যান্সির গান শুনে পাংখার গতি বেড়েছে। 'দ্বিধা'/কে কার' ট্র্যাকগুলা একটানা শুনেছি।    এর মধ্যে ন্যান্সির এলবাম 'ফার্স্ট এপিসোড' আসবে খবর পেলাম। ইন্টারনেটেও আসলো এবং ডাউনলোড করে শুনলাম।  শুনে হতাশ হলাম।  ফেসবুকে স্ট্যাটাস দিলাম - চমৎকার মিষ্টি কন্ঠের কী অদ্ভুত অপচয়!  এক বন্ধু জিটকে  স্ট্যাটাস দিলো - "ন্যান্সির ফার্স্ট এপিসোড শুনে হতাশ হলাম।"  ক'দিন পরে আরেক বন্ধু ফেসবুকে স্ট্যাটাস দিলো - "'ফার্স্ট এপিসোড'-এর পর ন্যান্সি ওর নতুন অ্যালবাম 'ভালোবাসা অধরা'-তেও হতাশ করে কি না!"  খুব অল্প সময়ে আরও একটি এলবাম। এবারেরটা শুনলাম - তবে হতাশ হলাম না।  হাবুল ভাই তার স্টাইলে ন্যান্সির জন্য গান কম্পোজ করেছে।  টাইটেল ট্র্যাকটা দূর্দান্ত...।    শেষে পাব্লিক ওপিনিয়ন যা শুনলাম, ঐ কথাই - "'ফার্স্ট এপিসোড' ভুয়া হইছে। 'ভালোবাসা অধরা' পাংখা।"    তবে আজকে চমকালাম।  চমকালাম বিডিনিউজের গ্লিটজ পাতায় "অগোচরে বেড়ে ওঠা ফুল - 'ন্যান্সি ফার্ষ্ট এপিসোড' অ্যালবামের গায়িকা শেখ রোমানা ওয়াদুদ ন্যান্সির গল্প" পড়ে।    জানলাম, 'ফার্স্ট এপিসোডের' ন্যান্সি আর 'ভালোবাসা অধরা'র ন্যান্সি এক মানুষ না। আলাদা ;)